fi fi fi fr fi ru fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi en en en en
President Jackson 2 ASC:n modifiointi (kanavat+tehoa) — CB-harraste
Huomaa: Jos teet tämän modifikaation teet sen omalla vastuullasi, ja tämän modifikaation jälkeen CB-puhelimesi on lainvastainen!
Modifiointi tapahtuu muuttamalla koneen sisällä olevan jumpperin paikkaa Multinorm-kohdasta Normal-kohtaan ja katkaisemalla yksi hyppylanka. Avaa koneen alapuolen kuori, ja paikallista jumpperi sekä hyppylanka kuvan mukaisesti. (Jumpperi on vasemmassa ylänurkassa ja hyppylanka vasemmassa alanurkassa, kun kone on ylösalaisin ja etupaneeli sinua kohti.)
Kuvassa näkyy ympyröitynä jumpperivalinta ja hyppylanka. Jumpperia siirretään vasemmalta oikealle, ja hyppylanka katkaistaan tai juotetaan irti.
Jumpperi ja hyppylanka (iso kuva)
Jumpperi alkuperäisessä Multinorm-asetuksessa (iso kuva)
Jumpperi Normal-asetuksessa, 400 kanavaa (iso kuva)
Alla olevassa kuvassa on ympyröitynä valkoisella eristeellä päällystetty hyppylanka. Katkaise tai juota irti.
Poistettava hyppylanka (iso kuva)
Tämän jälkeen President Jackson 2 koneesi on ”RU” eli Venäjän kanava-asetuksella, joka tarkoittaa että kone on 400-kanavainen. Kanavien lisäksi tämä modifikaatio nostaa koneen lähetystehon FM- ja AM-modeilla 4 ⇒ 10 W ja SSB-modella 4 ⇒ 20 W.
Omakohtainen kokeilu osoitti FM-tehoksi 10 W. SSB-modella sain viheltämällä mittarin nousemaan 15 W:n lukemaan. Mittaukset on tehty kuvassa näkyvällä Mocoman mittarilla, joka ei sisällä peak-tehonmittausta eli todellinen peak-teho voi olla korkeampi kuin 15 W. Lisäksi nämä tehonmittaukset on ajettu Solarcon A99 -antenniin (SWR 1:1.2), joten mittaustulos ei välttämättä ole tarkka. Keinokuormaa kun ei valitettavasti ollut käsillä modifikaatiota tehdessä.
Alla oleva kuva on otettu modifikaation jälkeen. Mittarin tehoalue on asennossa 100 W eli näyttämä 1 vastaa 10 wattia.
President Jackson 2 ja Mocoma MS 120 tuneri
Modifikaatio muuttaa myös F- ja DIM-kytkinten toimintatavat
Modifikaation jälkeen puhelimessa on A–J kanava-alueet (kanavataulukko alempana).
Kanava-alueen vaihto: F-kytkin asetetaan yläasentoon, ja kanavanvalitsimella valitaan alue A–J. (A on normaali LA-alue.) F-kytkin palautetaan OFF-asentoon, kun haluttu alue on valittuna.
DIM-kytkimen toiminta modifioinnin jälkeen
DIM-kytkimen normaali toiminta eli taustavalojen himmennys toimii modifioinnin jälkeen seuraavasti:
Puhelimen ollessa pois päältä DIM-kytkin laitetaan OFF-asentoon ja puhelin päälle: nyt käytössä on kirkkaat taustavalot.
Puhelimen ollessa pois päältä DIM-kytkin laitetaan ON-asentoon ja puhelin päälle: nyt käytössä on himmennetyt taustavalot.
Puhelimen ollessa päällä DIM-kytkin toimii +10 kHz -kytkimenä:
Puhelimen ollessa päällä DIM-kytkin OFF-asennossa: käytössä on näytössä näkyvä kanava.
Puhelimen ollessa päällä DIM-kytkin ON-asennossa: käytössä on näytössä näkyvä kanava +10 kHz. (Eli esimerkiksi kanava 11 on 11A. Tällä siis pääsee A-kanaville.)
Modifikaation jälkeen Coarse- ja Fine-säädöt toimivat myös FM- ja AM-modeilla, ja ne vaikuttavat myös lähetystaajuuteen.
President Jackson 2 huoltomanuaali (sis. lohkokaavion, kytkentäkaavion ja osasijoittelukuvat): http://www.servicedocs.com/ARTIKELEN/9500237720001.pdf
© CB-harraste 2006–2022 –